作者:曹唐
標題:長安客舍敘邵陵舊宴，寄永州蕭使君五首
內容:邵陵佳樹碧蔥蘢，河漢西沈宴未終。殘漏五更傳海月，今日卻懷行樂處，兩床絲竹水樓中。不知何路卻飛翻，虛受賢侯鄭重恩。五夜清歌敲玉樹，狼藉梨花滿城月，當時長醉信陵門。粉堞彤軒畫障西，水雲紅樹窣璿題。鷓鴣欲絕歌聲定，東風夜月三年飲，不省非時不似泥。木魚金鑰鎖春城，夜上紅樓縱酒情。竹葉水繁更漏促，星斗漸稀賓客散，碧雲猶戀豔歌聲。三年身逐漢諸侯，賓榻容居最上頭。飽聽笙歌陪痛飲，月滿前山圓不動，更邀詩客上高樓。